### Opţiuni kernel: acpi

ACPI (Advanced Configuration and Power Interface - Interfaţă avansată pentru configurare şi alimentare) este un standard ce defineşte interfeţele de gestiune a alimentării şi a configuraţiei între sistemul de operare şi BIOS. Implicit, acpi este activ dacă se detectează un BIOS mai nou de 2000. Există mai mulţi parametri utilizaţi pentru controlul comportamentului ACPI:

- pci=noacpi -- nu utiliza ACPI pentru rutarea întreruperilor PCI
- acpi=oldboot -- rămân activate doar acele părţi ale ACPI relevante pentru boot
- acpi=off -- dezactivează ACPI complet
- acpi=force -- activează ACPI chiar dacă BIOS-ul este anterior anului 2000

În special pe calculatoare noi, înlocuieşte vechiul sistem apm.